## VÝZVA NA PREDKLADANIE PONÚK

(ďalej len „Výzva“) realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Zákazka na uskutočnenie stavebných prác.

PREDMET VEREJNÉHO OBSTARÁVANIA :

**Rekonštrukcia a obnova mostov na cestách III. triedy BBSK, oblasť Sever, Most Rakytovce ev.č. 2415-3, Most Oravce ev.č. 2423-1**

Banská Bystrica, september 2022

**OBSAH VÝZVY NA PREDKLADANIE PONÚK**

1. **Identifikácia verejného obstarávateľa.**
2. **Predmet zákazky.**
3. **CPV kód.**
4. **Miesto realizácie predmetu zákazky.**
5. **Typ zmluvy a zmluvné podmienky.**
6. **Predpokladaná hodnota zákazky.**
7. **Lehota na uskutočnenie realizácie predmetu zákazky.**
8. **Obhliadka predmetu zákazky.**
9. **Zdroj finančných prostriedkov.**
10. **Rozdelenie predmetu zákazky.**
11. **Komplexnosť ponuky.**
12. **Jazyk ponuky.**
13. **Podmienky predkladania ponúk.**
14. **Podmienky účasti.**
15. **Doklady a dokumenty požadované na preukázanie splnenia požiadaviek verejného obstarávateľa na predmet zákazky.**
16. **Obsah ponuky.**
17. **Lehota na predkladanie ponúk.**
18. **Doplnenie, zmena a odvolanie ponuky.**
19. **Náklady na ponuku.**
20. **Variantné riešenie.**
21. **Podmienky zrušenia použitého postupu zadávania zákazky.**
22. **Komunikácia.**
23. **Vysvetlenie požiadaviek uvedených vo Výzve**
24. **Vyhodnotenie ponúk**
25. **Kritériá na vyhodnotenie ponúk a pravidlá ich uplatnenia.**
26. **Elektronická aukcia.**
27. **Uzavretie Zmluvy o dielo a poskytnutie súčinnosti potrebnej na uzavretie Zmluvy o dielo.**
28. **Záverečné ustanovenia.**
29. **Prílohy.**
30. **Identifikácia verejného obstarávateľa**.
    1. **Verejný obstarávateľ**

**Názov:** Banskobystrický samosprávny kraj

**Sídlo:** Námestie SNP 23, 974 01 Banská Bystrica

**IČO:** 37828100

**Zastúpený:** Ing. Ján Lunter, predseda

**Kontaktná osoba:** Jana Vašičková – odborná referentka pre verejné obstarávanie

**Komunikačné rozhranie:** <https://josephine.proebiz.com>

**Adresa profilu:** <https://www.uvo.gov.sk/vyhladavanie-profilov/zakazky/3406>

# Predmet zákazky.

Predmetom verejného obstarávania je uskutočnenie stavebných prác. Ide o komplexnú rekonštrukciu dvoch mostných objektov v okrese Banská Bystrica:

* Most ev. č. 2415-3 a nadväzujúcej komunikácie, na ceste III/2415,
* Most ev. č. 2423-1 a nadväzujúcej komunikácie, na ceste III/2423.

Rekonštrukcia sa týka nosnej konštrukcie mostov ich spodnej stavby, príslušenstva a bezpečnostných zariadení. V rámci rekonštrukcie budú vybúrané všetky poškodené časti mostných objektov a nahradené novými konštrukciami.

**Most Rakytovce ev. č. 2415-3**

Na mostnom objekte budú vymenené existujúce prefabrikované nosníky za nové už s vyššou únosnosťou. Zároveň sa vytvorí nová horná stavba mostného objektu. Príslušenstvo – mostné závery, odvodňovacie prvky, zábradlie, bude všetko vybúrané a vybudované nanovo. Pod mostom budú upravené svahy pri oporách, vykonané doplnenie kameňa na spevnenie dna. Vtok a výtok bude očistený od vegetácie a nánosov.

**Most Oravce ev. č. 2423-1**

Rekonštrukcia mostného objektu, ktorého nosná konštrukcia je kombinovaná spočíva vo vybudovaní novej monolitickej spriahnutej železobetónovej dosky na pôvodnú nosnú konštrukciu. Na mostnom objekte bude vybúrané a nanovo vybudované zábradlie, mostné rímsy, bude vykonané čelné dobetónovanie nosníkov. Pod mostným objektom bude vykonané doplnenie kameňa na spevnenie dna a bude doplnený zásyp kameňom pri oporách.

Realizáciou navrhovaných prác sa predĺži životnosť konštrukcie mostov, zlepší sa ich stavebno-technický stav a v konečnom dôsledku sa zvýši bezpečnosť účastníkov cestnej premávky v danom bode – motoristov aj chodcov.

Kompletné podklady a požiadavky na realizáciu stavby sú podrobne vymedzené ZoD a dokumentáciou DSP s náležitosťami DRS pre stavbu „Most Rakytovce ev.č. 2415-3“ a stavbu „Most Oravce ev.č. 2423-1“.

Realizáciou navrhovaných prác sa predĺži životnosť konštrukcie mosta, zlepší sa stavebno-technický stav mosta a v neposlednom rade sa zvýši bezpečnosť účastníkov cestnej premávky v danom bode – motoristov aj chodcov.

* 1. Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.
  2. Za estetickú ekvivalenciu sa považuje pohľadová ekvivalencia diela /materiálu/ výrobku vrátane farebnosti a textúry, dizajnu/tvaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku na miesto jeho určenia, z pohľadu pozorovateľa a používateľa pri prirodzenom osvetlení ako aj pri umelom osvetlení.
  3. Podrobné vymedzenie predmetu zákazky je vo Výzve na predkladanie ponúk a jej prílohách.

# CPV kód.

* 1. Hlavný predmet, hlavný slovník: 45221110-6 Stavebné práce na mostoch
  2. Doplňujúci predmet, hlavný slovník: 45100000-8 Príprava staveniska

45233290-8 Inštalácia dopravných značiek

45233140-2 Práce na ceste

# Miesto realizácie predmetu zákazky.

* 1. Miestom realizácie predmetu zákazky je:

Cesta III/2415, staničenie cesty: 3,024 km

Cesta III/2423, staničenie cesty: 1,007 km

# Typ zmluvy a zmluvné podmienky.

* 1. S úspešným uchádzačom bude uzatvorená Zmluva o dielo v zmysle § 536 a nasl. Zákona č. 513/1991 Zb. Obchodný zákonník a podľa zákona č. 343/2015 Z. z. o verejnom obstarávaní a doplnení niektorých zákonov v znení neskorších predpisov. Záväzný návrh zmluvy o dielo je prílohou č. 3 tejto Výzvy.
  2. Verejný obstarávateľ určuje svoje obchodné podmienky realizácie predmetu zákazky v zmluve o dielo, ktorá bude uzavretá s úspešným uchádzačom. Zmluva o dielo tvorí Prílohu č. 3 k Výzve. **Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v prílohe č. 3 tejto Výzvy Návrh zmluvy o dielo.**
  3. Zmluva uzavretá týmto postupom verejného obstarávania nadobudne platnosť dňom jej podpisu obidvomi zmluvnými stranami a účinnosť dňom nasledujúcim po dnizverejnenia Zmluvy v centrálnom registri zmlúv ([www.crz.gov.sk](http://www.crz.gov.sk)) v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  4. Verejný obstarávateľ považuje zmluvné podmienky uvedené v prílohe č. 3 tejto Výzvy za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).

# Predpokladaná hodnota zákazky.

* 1. Predpokladaná hodnota zákazky bola stanovená na **225 923,51 EUR bez DPH**.
  2. Predpokladaná hodnota zákazky zahŕňa všetky náklady a plnenia zhotoviteľa spojené so zhotovením diela (rekonštrukcia mostného objektu) v súlade s touto Výzvou a jej prílohami.

# Lehota na uskutočnenie realizácie predmetu zákazky.

* 1. Predmet zákazky bude poskytnutý v zmysle Zmluvy o dielo odo dňa jej účinnosti, konkrétne článok IV. Zmluvy o dielo (Príloha č. 3 k Výzve).

# Obhliadka predmetu zákazky.

* 1. Miesta uskutočnenia predmetu zákazky sú verejne prístupné, sú v súťažných podkladoch jednoznačne identifikované, čiže každý zo záujemcov môže vykonať obhliadku individuálne bez obmedzení podľa svojho vlastného uváženia. Z uvedeného dôvodu verejný obstarávateľ neorganizuje obhliadky miesta uskutočnenia predmetu zákazky.

# Zdroj finančných prostriedkov .

* 1. Predmet zákazky bude financovaný z vlastných kapitálových prostriedkov verejného obstarávateľa určených na tento účel.
  2. Platobné podmienky sú súčasťou obchodných podmienok uvedených v Prílohe č. 3 k Výzve Návrh zmluvy o dielo.
  3. Verejný obstarávateľ nebude poskytovať žiadne preddavky ani zálohové platby.
  4. Verejný obstarávateľ upozorňuje, že si vyhradzuje právo neprijať takú finančnú ponuku, ktorej výška na uskutočnenie predmetu zákazky je vyššia ako pridelené finančné prostriedky.

# Rozdelenie predmetu zákazky.

* 1. Predmet zákazky nie je rozdelený na časti. Uchádzač predloží ponuku na celý predmet zákazky.

# Komplexnosť ponuky.

* 1. Uchádzač predloží ponuku na celý predmet zákazky tak, ako je definovaný v tejto Výzve a jej prílohách.

# Jazyk ponuky.

* 1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

# Podmienky predkladania ponúk.

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese: <https://josephine.proebiz.com/>.

* 1. Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.
  2. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com.>

* 1. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 15 tejto Výzvy **a vyplnenie celkovej ceny za celý predmet zákazky, uvedenej v elektronickom formulári.** Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

* 1. **Uchádzačom navrhovaná celková cena za dodanie požadovaného predmetu zákazky**, uvedená v ponuke uchádzača**, bude vyjadrená v EUR** s presnosťou na dve desatinné miesta a vložená do systému JOSEPHINE **v tejto štruktúre**:
* **celková cena za celý predmet zákazky v EUR bez DPH,**
* **DPH v EUR,**
* **celková cena za celý predmet zákazky v EUR s DPH.**

**Pod cenou sa rozumie celková cena za predmet zákazky v EUR s DPH, ktorá je výsledkom vyplnenia neoceneného položkového rozpočtu uchádzačom, v zmysle špecifikácie ktorá je výsledkom vyplnenia neoceneného položkového rozpočtu vypracovaného uchádzačom.**

Podrobná štruktúra jednotlivých položiek je uvedená v Prílohe č. 2 k Výzve Návrh uchádzača na plnenie kritérií a v Prílohe č. 1 k Výzve Neocenený položkový rozpočet.

* 1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  2. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  3. Ponuka uchádzača predložená po uplynutí lehoty na predkladanie ponúk sa elektronicky neotvorí.
  4. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  5. Na ponuky predložené iným spôsobom (v listinnej podobe) sa nebude prihliadať.
  6. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID).
  7. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese

<https://josephine.proebiz.com>

* 1. Verejný obstarávateľ má za to, že predložením ponuky uchádzač zabezpečil aj súhlasy všetkých ostatných dotknutých osôb (subdodávateľov, osôb poskytujúcich prísľub tretej osoby) so spracovaním osobných údajov uvedených v predloženej ponuke podľa Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, v prípade, ak to bolo potrebné. Uvedené platí aj pre prípad, ak ponuku predkladá skupina dodávateľov.
  2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
  4. Pri vypĺňaní výkazu výmer je potrebné, aby uchádzač dodržal tieto zásady:
* musí uviesť jednotkovú cenu každej položky prác, použitého materiálu a služieb uvedených v súpise položiek - neuvedenie jednotkovej ceny niektorej položky vo výkaze výmer bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky,
* cena príslušnej položky práce, použitého materiálu alebo služby je daná súčinom jednotkovej ceny a množstva uvedeného k danej položke,
* celková cena za všetky práce, použité materiály a služby súvisiace s predmetom zákazky je daná súčtom cien jednotlivých položiek použitých materiálov, prác a služieb,
* zaokrúhľovanie jednotkových cien a celkovej ceny na 2 desatinné miesta musí byť v zmysle matematických pravidiel.

13.12 Jednotkové ceny z ponuky musia byť dodržané ako maximálne jednotkové ceny počas celého  
trvania zmluvy. Jednotkové ceny rovnakých položiek uvedených v rôznych častiach výkazu výmer musia byť rovnaké. V prípade, ak komisia na vyhodnotenie ponúk nájde rôzne jednotkové ceny na rovnaké položky vo výkaze výmer, komisia požiada uchádzača o vysvetlenie rozdielu a prípadné odstránenie nesúladu s podmienkami v súťažných podkladoch, ak to bude možné. Komisia bude nesúlad považovať za chybu v písaní a po jej prípadnom odstránení bude postupovať v súlade s výkladovým stanoviskom Úradu pre verejné obstarávanie č. 5/2016

1. **Podmienky účasti.**

14.1 Uchádzač **musí spĺňať** podmienku účasti týkajúcu sa **osobného postavenia podľa** :

* **§ 32 ods. 1 písm. e) ZVO** – t.j. uchádzač **je oprávnený uskutočňovať stavebné práce**, zodpovedajúce predmetu zákazky. Verejný obstarávateľ informuje uchádzačov, že dokladmi ktoré podľa § 32 ods. 3 ZVO **nevyžaduje** od uchádzačov z dôvodu použitia údajov z informačných systémov verejnej správy predkladať, v tomto prípade je: **doklad o oprávnení** dodávať tovar, **uskutočňovať stavebné práce** alebo poskytovať službu, ktorý zodpovedá predmetu zákazky **(§ 32 ods. 2 písm. e) ZVO).** Uvedené platí v prípade uchádzačov so sídlom alebo miestom podnikania v Slovenskej republike,
* **§ 32 ods.1 písm. f) ZVO** t.j. **čestné vyhlásenie,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. **Dokument musí byť podpísaný** štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 6 k Výzve).

Verejný obstarávateľ informuje uchádzačov, že doklad, ktorý **nevyžaduje predkladať** **od uchádzačov**, z dôvodu použitia údajov z informačných systémov verejnej správy, je čestné vyhlásenie, že uchádzač nemá uložený zákaz účasti vo verejnom obstarávaní **(§32 ods. 2 písm. f) ZVO**, ), **to platí pre uchádzača, ktorý je zapísaný v zozname hospodárskych subjektov**, avšak uchádzač v ponuke uvedie skutočnosť, že je zapísaný v zozname hospodárskych subjektov.

Ustanovenia týkajúce sa preukazovania splnenia podmienok účasti osobného postavenia prostredníctvom zápisu do zoznamu hospodárskych subjektov týmto nie sú dotknuté.

14.2 Uchádzač musí spĺňať podmienku účasti týkajúcu sa **technickej alebo odbornej spôsobilosti podľa:**

* **§ 34 ods. 1 písm. b) ZVO** - splnenie predmetnej podmienky účasti uchádzač preukazuje predložením **zoznamu stavebných prác uskutočnených za predchádzajúcich päť rokov od vyhlásenia verejného obstarávania** **s uvedením cien, miest a lehôt uskutočnenia stavebných prác**. Zoznam musí byť doplnený potvrdením (potvrdeniami) o uspokojivom vykonaní stavebných prác a zhodnotení uskutočnených stavebných prác podľa obchodných podmienok. Ak odberateľom:
* bol verejný obstarávateľ alebo obstarávateľ podľa ZVO, dokladom je referencia, ak referencia nebola vyhotovená podľa § 12 ZVO, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,
* bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

**Minimálna úroveň:**

**Podmienka účasti podľa § 34 ods. 1 písm. b) zákona bude splnená,** ak uchádzač horeuvedeným zoznamom preukáže **realizáciu stavebných prác rovnakého charakteru ako je predmet zákazky uskutočnených za predchádzajúcich 5 rokov,** t.j. 5 rokov spätne od vyhlásenia verejného obstarávania**, v rozsahu minimálne jednej zákazky pre práce na rekonštrukciách mostov alebo výstavbe nových mostov v súhrnnej hodnote minimálne 100 000,00 EUR bez DPH.** **Jednotlivé plnenia sa pre účely splnenia predmetnej podmienky účasti môžu sčitovať.**

Pod stavebnými prácami rovnakého charakteru sa myslia práce súvisiace s realizáciou mostov na cestách II. a III. triedy, rýchlostných ciest a diaľnic.

V prípade ak uchádzač predkladá zmluvu, referenciu alebo dôkaz o uskutočnení stavebných prác, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác).

V prípade, ak stavebné práce realizoval uchádzač ako člen združenia skupiny dodávateľov, vyčísli a započíta iba finančný objem, uskutočňovaný ním samotným. Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.

14.3 Uchádzač musí spĺňať podmienku účasti týkajúcu sa **technickej alebo odbornej spôsobilosti podľa:**

* **§ 34 ods. 1 písm. g) ZVO -** splnenie predmetnej podmienky účasti uchádzač preukazuje predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Pre splnenie podmienky účasti podľa § 34 ods. 1 písm. g) verejný obstarávateľ požaduje od uchádzača predložiť údaje o odbornej kvalifikácii osôb, ktoré budú zodpovedné za realizáciu poskytnutých služieb a budú určené na plnenie zmluvy.

**Minimálna úroveň:**

**Minimálne jedna osoba vo funkcii stavbyvedúceho/jeho zástupcu musí spĺňať nasledovné minimálne požiadavky:**

* musí mať odbornú spôsobilosť na výkon činnosti stavbyvedúceho pre inžinierske – mosty, tunely podľa zákona č. 138/1992 Zb. o autorizovaných architektoch a autorizovaných inžinieroch v znení neskorších zákonov alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby;
* musí mať odbornú prax s výkonom činnosti stavbyvedúceho na stavbách mostov (rekonštrukcie alebo výstavba mostov) v dĺžke minimálne 3 roky.

**Dôkazové prostriedky:**

Uchádzač na preukázanie splnenia vyššie uvedených minimálnych požiadaviek na osobu vo funkcii **stavbyvedúci** predloží:

* doklad o oprávnení vykonávať činnosť stavbyvedúceho pre inžinierske stavby – mosty, tunely  
  vydaný Slovenskou komorou stavebných inžinierov (SKSI) – originál alebo úradne osvedčená  
  fotokópia, resp. doklad o ekvivalentnej odbornej spôsobilosti podľa právnych predpisov;  
  platných v mieste sídla/adresy tejto osoby, rovnako originál alebo úradne osvedčená fotokópia
* profesijný životopis so zoznamom odborných skúseností preukazujúcich požadovanú odbornú  
  prax v takom rozsahu, aby bolo možné posúdiť splnenie podmienky účasti.

14.4 Verejný obstarávateľ umožňuje uchádzačom na preukázanie splnenia podmienok účasti podľa bodu 14. Výzvy využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia podľa § 32 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.

14.5 Verejný obstarávateľ požaduje, aby uchádzač a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti (viď. bod 14.3 výzvy), zodpovedali za plnenie zmluvy spoločne. Preto takáto iná osoba je účastníkom zmluvy uzavretej s úspešným uchádzačom na základe tohto verejného obstarávania a iná osoba je povinná podpísať zmluvu v rovnakej lehote ako úspešný uchádzač. Ustanovuje sa, že zmluva so zhotoviteľom (úspešným uchádzačom) je riadne uzavretá iba vtedy, ak ju uzavrú všetky zmluvné strany, vrátane osôb spoločne s úspešným uchádzačom zodpovedným za plnenie zmluvy.

# Doklady a dokumenty požadované na preukázanie splnenia požiadaviek verejného obstarávateľa na predmet zákazky.

15.1. Uchádzač predloží vo svojej ponuke **kompletne ocenený položkový rozpočet** v elektronickej podobe vo formáte .xls/.xlsx a vo formáte .pdf, pričom položky z položkového rozpočtu/výkazu výmer predloženého uchádzačom v cenovej ponuke sa musia množstevne a vecne zhodovať s položkami z výkazu výmer poskytnutého verejným obstarávateľom v prílohách tejto Výzvy. Možnosť predkladania výrobkov/stavebných výrobkov/materiálov s kvalitatívne lepšími parametrami ako požaduje verejný obstarávateľ týmto nie je dotknutá (Príloha č. 1 k Výzve).

15.2 Uchádzač predloží vo svojej ponuke **vecný a časový harmonogram realizácie stavebných prác**, ktorý bude korešpondovať s položkovým rozpočtom (výkazom výmer) a ostatnými prílohami tejto Výzvy. Tento harmonogram musí reálne odrážať predpokladaný postup vykonávania jednotlivých prác, ktorý bude uchádzač realizovať v prípade, že jeho ponuka bude úspešná, so stručným popisom hlavných činností, postupnosťou a časovou nadväznosťou, ktorý bude predstavovať návrh uchádzača na vykonanie diela. **Časové údaje o začiatku a konci výstavby, ak sú uvedené v tejto Výzve a jej prílohách, nie sú pre uchádzača záväzné, uchádzač vypracuje vlastný harmonogram s tým, že dodrží maximálne lehoty zhotovenia stanovené pre predmet zákazky v zmysle Výzvy a jej príloh.** Uchádzač môže navrhnúť aj kratšie lehoty zhotovenia predmetu zákazky ako sú uvedené maximálne lehoty. Verejný obstarávateľ žiada uchádzačov, aby svoje harmonogramy vypracovali v podobe všeobecných dní (napr. 1. deň, 2. deň, atď.), t.j., aby sa **neodkazovali na konkrétny kalendárny deň** (napr. 01.09.2022, 02.09.2022, atď.). Ak vecný a časový harmonogram realizácie prác nebude korešpondovať s výkazmi výmer (napríklad z dôvodu nereálnych lehôt pri použitých technológiách), verejný obstarávateľ bude toto považovať za nesplnenie požiadaviek verejného obstarávateľa na predmet zákazky. Nepredloženie časového harmonogramu podľa požiadaviek verejného obstarávateľa bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Verejným obstarávateľom odsúhlasený harmonogram sa stane súčasťou (prílohou) uzavretej zmluvy s úspešným uchádzačom.

15.3 V prípade, **ak uchádzač** pri spracovaní ceny predmetu zákazky **použije ekvivalentné** **výrobky a  
zariadenia, predloží** do ponuky aj „**Prehľad ekvivalentných materiálov, výrobkov a zariadení**“  
použitých pri ocenení predmetu zákazky v členení podľa poskytnutých výkazov výmer, oddiel a číslo  
položky s uvedením ekvivalentnej dodávky. Uvedený prehľad bude tvoriť súčasť ponuky uchádzača. Ak uchádzač tento prehľad nevypracuje alebo niektorú položku do neho nezahrnie, bude verejný  
obstarávateľ mať za to, že uchádzač ocenil výrobky a zariadenia uvedené v poskytnutých výkazoch  
výmer.

15.4 V prípade uvedenia konkrétnych značiek materiálov a výrobkov, pri ktorých sú uvedené  
minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť výrobný list tohto výrobku/materiálu, resp. iný vhodný doklad alebo dokument, ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v projektovej dokumentácii.

# Obsah ponuky

* 1. Ponuka musí obsahovať:
* **identifikačné údaje uchádzača**: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail**,
* **doklady a dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia a technickej alebo odbornej spôsobilosti **podľa bodu 14. Výzvy**,
* **kompletne ocenený položkový rozpočet**, vložený do systému JOSEPHINE (Príloha č. 1 k Výzve) vo formáte .xls/xlsx a vo formáte .pdf **v zmysle bodu 15.1 Výzvy**,
* **návrh uchádzača na plnenie kritérií** (cenová ponuka), vložený do systému JOSEPHINE (Príloha č. 2 k Výzve) vo formáte .pdf a vo formáte .docx/.doc. Tento dokument musí byť podpísaný štatutárnym zástupcom alebo osobou oprávnenou konať za uchádzača,
* **vecný a časový harmonogram realizácie stavebných prác** **v zmysle bodu 15.2 Výzvy** ,
* **čestné vyhlásenie §32 ods. 1 písm. f) ZVO**, vložený do systému JOSEPHINE (Príloha č. 6 k Výzve) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača.

# Lehota na predkladanie ponúk.

* 1. Ponuky musia byť doručené **v lehote na predkladanie ponúk, ktorá je uvedená vo Výzve na predkladanie ponúk, prostredníctvom ktorej bolo vyhlásené toto verejné obstarávanie.**

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

* 1. **Otváranie ponúk sa uskutoční elektronicky** prostredníctvom komunikačného systému JOSEPHINE **po uplynutí lehoty na predkladanie ponúk.**

# Doplnenie, zmena a odvolanie ponuky.

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

# Náklady na ponuku.

* 1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

# Variantné riešenie.

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené.

# Podmienky zrušenia použitého postupu zadávania zákazky.

* 1. Verejný obstarávateľ môže zrušiť použitý postup zadávania zákazky. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

# Komunikácia.

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
  3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia alebo

- Google Chrome,

- Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov alebo výzvy na predloženie ponuky, prípadné doplnenie súťažných podkladov alebo výzvy, vysvetľovanie predložených ponúk, vysvetľovanie predložených dokladov a atď. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch alebo vo výzve túto skutočnosť zreteľne uvedie. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
  3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
  6. Ak výzva nie je verejná, prístup k danému obstarávaniu si môžete zabezpečiť vložením kódu do systému JOSEPHINE, ktorý vám bude zaslaný zo systému e-mailom. Kód mate možnosť vložiť po registrácii a prihlásení na doméne <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k tomuto tendru. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve.

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Vyhodnotenie ponúk.

* 1. Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.
  2. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
  3. V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.
  4. Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

# Kritériá na vyhodnotenie ponúk a pravidlá ich uplatnenia.

* 1. Ponuky sa vyhodnocujú na základe najnižšej ceny. Pod cenou sa rozumie celková cena za celý predmet zákazky v EUR s DPH zaokrúhlená na dve desatinne miesta.
  2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t.j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.
  3. Uchádzač vloží svoju cenovú ponuku, ako celkovú cenu vo finančnom vyjadrení, do formulára v aplikácií JOSEPHINE. Do konečnej ceny zákazky, teda ceny, ktorá bude zmluvnou cenou, sú započítané všetky doteraz vynaložené výdavky a v budúcnosti vynaložené výdavky úspešného uchádzača, súvisiace s plnením predmetu tejto zákazky. Prípadné zmeny sú upravené zmluvou.

# Elektronická aukcia.

* 1. Nepoužije sa.

# Uzavretie Zmluvy o dielo a poskytnutie súčinnosti potrebnej na uzavretie Zmluvy o dielo.

* 1. Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod. Predmetné oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácii.
  2. Verejný obstarávateľ v zmysle § 42 ods. 12 ZVO určuje nasledovné osobitné podmienky súvisiace s plnením zmluvy. **Verejný obstarávateľ** na preukázanie ich splnenia **požaduje od úspešného uchádzača (zhotoviteľa), aby** **s dostatočným časovým predstihom pred podpisom zmluvy,** **doručil** verejnému obstarávateľovi prostredníctvom komunikačného rozhrania systému JOSEPHINE, a to v lehote **do 10 pracovných dní** odo dňa oznámenia podľa bodu 27.1 a zároveň následnej výzvy na poskytnutie súčinnosti potrebnej na uzavretie zmluvy, **scany nasledovných dokladov a dokumentov** nasledovným spôsobom:
* **Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (vo formáte .pdf):
* **Dôkaz o existencii poistenia** v súlade s bodom 29 článku *VII. Podmienky vykonania diela* Zmluvy o dielo. Toto poistenie musí byť platné počas celej platnosti a účinnosti Zmluvy o dielo.

Úspešný uchádzač bude povinný preukázať verejnému obstarávateľovi za podmienok podľa tohto písmena SP platné poistenie na všetky požadované riziká alebo prípadné/možné škody spôsobené činnosťou úspešného uchádzača pri zhotovovaní predmetu zákazky. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k predmetu zákazky (diela);

* **Záručná listina -** doklad preukazujúci poskytnutie bankovej záruky za riadne vykonanie diela  
  podľa podmienok Zmluvy o dielo na zabezpečenie riadneho plnenia/splnenia Diela, a to  
  pre prípad, že zhotoviteľ nebude plniť svoje povinnosti podľa Zmluvy o dielo a objednávateľovi voči nemu vznikne nárok a/alebo pohľadávka (ďalej len „**výkonová banková záruka**“) - viac v Prílohe č. 3 k Výzve – Návrh zmluvy o dielo, čl. XIII. Bankové záruky. Verejný obstarávateľ bude akceptovať aj predloženie poistenia záruky, v takomto prípade musí poistenie záruky obsahovať rovnaké náležitosti ako banková záruka. Verejný obstarávateľ bude akceptovať aj zloženie realizačnej zábezpeky na účet verejného obstarávateľa. Tieto „alternatívne“ zabezpečovacie nástroje budú použité na rovnaký účel ako banková záruka;
* **Záväzný časový a vecný harmonogram realizácie stavebných prác**, vychádzajúci z harmonogramu predloženom úspešným uchádzačom v ponuke;
* v prípade, ak sa jedná o inú osobu stavbyvedúceho ako tú, ktorú uchádzač uviedol vo svojej ponuke, doklady preukazujúce splnenie podmienok na výkon funkcie stavbyvedúceho v zmysle požiadaviek na preukázanie splnenia podmienky účasti podľa § 34 ods. 1 písm. g) ZVO, ako je zadefinovaná vo výzve na predkladanie ponúk a v týchto SP. Pokiaľ uchádzač navrhne inú osobu stavbyvedúceho, ako uviedol vo svojej ponuke, táto osoba musí spĺňať minimálne rovnaké požiadavky ako pôvodný stavbyvedúci uvedený v ponuke. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby, len ak táto bude reálne vykonávať stavebné práce alebo služby, na ktoré sa kapacity vzťahujú;
* **Zoznam všetkých subdodávateľov a podiel subdodávok** s uvedením jeho identifikačných údajov, % podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. V prípade využitia subdodávateľov úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje.

**V prípade, že uchádzač nevyužije subdodávateľov, predloží:** „**Čestné prehlásenie, že na predmet zmluvy nebudú využitý subdodávatelia**.“

Predmetné údaje o týchto subdodávateľoch sa stanú súčasťou zmluvy s úspešným uchádzačom ako Príloha č. 3 Zmluvy o dielo Zoznam subdodávateľov a podiel subdodávky/Čestné prehlásenie, že na predmet zmluvy nebudú využitý subdodávatelia. Pravidlá zmeny subdodávateľov a povinnosť oznámiť zmenu subdodávateľov sú v súlade s § 41 ods. 4 zákona upravené v Prílohe č. 3 k Výzve Návrh zmluvy o dielo;

* **Scan vyplnenej a podpísanej Zmluvy o dielo spolu so všetkými prílohami.**
* **Listinne** osobne alebo prostredníctvom poštovej prepravy resp. využitím inej doručovateľskej služby, na adresu verejného obstarávateľa *Banskobystrický samosprávny kraj, Námestie SNP 23, 974 01 Banská Bystrica*, konkrétne:
* **Vyplnenú a podpísanú Zmluvu o dielo v 6 vyhotoveniach s platnosťou originálu (rovnopisoch) spolu so všetkými prílohami;**
* **Bankovú záruku/poistenie záruky za riadne vykonanie diela -** doklad preukazujúci poskytnutie bankovej záruky/poistenia záruky za riadne vykonanie diela v prípade, ak na zloženie výkonovej zábezpeky použije jeden z uvedených spôsobov **– 1 vyhotovenie s platnosťou originálu.** V prípade zloženie finančných prostriedkov na účet verejného obstarávateľa slúžiacich ako zábezpeka **- doklad o zložení realizačnej zábezpeky na účet.**
  1. Verejný obstarávateľ vyhodnotí doklady a dokumenty podľa bodu 27.2 z pohľadu obsahovej a vecnej správnosti. Nepredloženie dokladov a dokumentov podľa bodu 27.2 bude verejný obstarávateľ považovať za porušenie povinností úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO. Uvedené doklady a dokumenty budú prílohami uzavretej Zmluvy o dielo.
  2. Zmluva o dielo uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.
  3. Zmluva uzavretá týmto postupom verejného obstarávania nadobudne platnosť dňom jej podpisu obidvomi zmluvnými stranami a účinnosť dňom nasledujúcim po dni zverejnenia Zmluvy v centrálnom registri zmlúv ([www.crz.gov.sk](http://www.crz.gov.sk)) v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov,
  4. Verejný obstarávateľ si vyhradzuje právo neuzavrieť zmluvu o dielo s úspešným uchádzačom, ak nebudú verejným obstarávateľom vyčlenené finančné prostriedky na predmet zákazky. Verejný obstarávateľ si vyhradzuje právo zrušiť použitý postup zadávania zákazky ak cenová ponuka úspešného uchádzača bude vyššia ako predpokladaná hodnota zákazky.

# Záverečné ustanovenia.

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.
  2. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. c) ZVO podať námietky.

# 29. Prílohy.

Príloha č. 1 k Výzve Neocenený položkový rozpočet

Príloha č. 2 k Výzve Návrh uchádzača na plnenie kritérií

Príloha č. 3 k Výzve Návrh zmluvy o dielo

Príloha č. 4 k Výzve Projektová dokumentácia

Príloha č. 5 k Výzve Ohlásenie stavebných úprav

Príloha č. 6 k Výzve Čestné vyhlásenie §32 ods. 1 písm. f)